jkorsvik/nowiki_second_scrape_merged huggingface dataset:
Tyrkias Grand Prix 2006

Tyrkias Grand Prix 2006 var et Formel 1-løp arrangert 25. august – 27. august 2006 på Istanbul Racing Circuit i Tyrkia. Det var det fjortende løpet i Formel 1-sesongen 2006.


== Rapport ==
Felipe Massa tok sin første Formel 1-seier i et løp som var preget av mange forbikjøringer, spennende racing og mesterskapskampen mellom Fernando Alonso og Michael Schumacher helt til målstreken.
Massa og Schumacher fikk begge en god start og klarte de første rundene å dra i fra Fernando Alonso på 3.-plass. Lenger bak i feltet snurret Fisichella og forårsaket sammenstøt som involverte blant annet Kimi Räikkönen. Kimi fikk ødelagt bakhjulet som han kom inn og skiftet men kjørte av banen på ut-runden sin.
På runde 13 oppsto en avgjørende situasjon da Liuzzi snurret og ble stående halvt inne på banen. Sikkerhetsbilen ble kalt ut og samlet feltet der alle tetbilene gikk rett i pit. På dette tidspunktet lå Alonso ca. 10 sekunder bak Michael Schumacher men klarte å komme forbi i pit-situasjonen fordi Schumacher måtte vente på tur bak Massa fordi Ferrari hadde valgt å ta inn begge bilene samtidig.
Etter dette stoppet slet Schumacher ifølge han selv med dekkene og hadde problemer med å holde tempoet til de andre. I tillegg hadde han tyngre bil på grunn av mer bensin om bord.
Han presset hardt for å ta igjen Alonso, men ble liggende ca. 3 sekunder bak i flere runder, til han presset dekkene litt for hardt på runde 28 i den raske sving 8, måtte utenfor banen og tapte ca. 4 sekunder på 1 runde.
På grunn av mer bensin fikk Schumacher ledelsen noen runder i forbindelse med neste pitstop, rundt runde 44, men klarte ikke å bygge opp mer enn ca. 15 sekunder til Alonso, noe som bare holdt til å komme innpå igjen i underkant av 1 sekund bak.
Resten av løpet handlet mye om kampen mellom Alonso og Schumacher. Ifølge Alonso var han sikker på å klare å holde Schumacher bak seg de siste 15 rundene, og «lekte» med turtallsjusteringen alt etter avstanden til rivalen for å beholde plassen foran.
Schumacher prøvde seg flere ganger og i siste sving før målpassering kjørte Alonso utenfor idealsporet for å sperre eventuelle angrep fra Ferrarien noe som førte til kun en halv bils avstand mellom de to over mål.
Det var en veldig rørt Felipe Massa som sa på pressekonferansen at dette var en drøm som ble oppfylt og at bilen og dekkene hadde fungert 100% gjennom hele løpet. Selv gjorde han ikke en eneste feil i et løp som var hans fra begynnelse til slutt.


== Klassifisering ==


=== Kvalifisering ===
Noter til tabellen:

Ralf Schumacher og Christijan Albers ble begge flyttet ned 10 plasser på griden etter å ha byttet motor.


=== Løpet ===
Noter til tabellen:

Dette var Felipe Massas første seier i Formel 1.


== Eksterne lenker ==
(en) 2006 Turkish Grand Prix – kategori av bilder, video eller lyd på Commons
FishBase

FishBase er en omfattende database med informasjon om fisk. Per oktober 2007 inneholdt den over 30 000 artsbeskrivelser, over 260 000 trivialnavn på hundrevis av språk, mer enn 45 000 bilder, og referanser til over 40 000 arbeider innen vitenskapelig litteratur.
Prosjektet begynte i 1987, og mottok støtte for første gang i 1989.
I 1995 ble den første CD-ROM'en utgitt som «FishBase 100». Deretter kom årlige utgivelser, og i 2004 trengte basen fire CD-er eller én DVD.
FishBase dukket opp på Verdensveven i august 1996. Etter hvert ble all data tilgjengelig via nettet.
Siden 2000 har FishBase blitt drevet av FishBase Consortium, som består av:

Royal Museum for Central Africa i Tervuren
Aristotle University of Thessaloniki i Thessaloniki
Fisheries Centre University of British Columbia i Vancouver
FNs organisasjon for ernæring og landbruk i Roma
IFM-GEOMAR i Kiel
Muséum National d'Histoire Naturelle i Paris
Naturhistoriska riksmuseet i Stockholm
WorldFish Center i Penang
Chinese Academy of Fishery Science i BeijingEttersom fiskespesialister har blitt oppmerksomme på FishBase, har den tiltrukket seg over 1300 bidragsytere og samarbeidspartnere. For å bevare sin verdi som en vitenskapelig database, tillates ikke original forskning; alt innholdet må være basert på tidligere publisert materiale.


== Eksterne lenker ==
(en) Offisielt nettsted 
http://www.fishbase.org – speil
Jacob Aalls gate (Oslo)

Jacob Aalls gate (1-59, 2-64) er en gate i Oslo som går fra Amaldus Nielsens plass (Vestkanttorvet) i Bydel Frogner via Majorstua til Fagerborg i Bydel St. Hanshaugen. Gaten går parallelt med og øst for Kirkeveien.
Gaten er oppkalt etter den norske godseieren og politikeren Jacob Aall (1754–1826).


== Litteratur ==
Knut Are Tvedt, red. (2010). «Jacob Aalls gate». Oslo byleksikon (5. utg.). Oslo: Kunnskapsforlaget. s. 279. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (J)». Oslo kommune. Arkivert fra originalen 29. juli 2014. Besøkt 22. august 2015.
Viktor Nogin

Viktor Pavlovitsj Nogin (russisk Виктор Павлович Ногин, født 1878, død 1924) var en fremtredende bolsjevik-aktivist i Moskva.
Han var en selvutdannet sønn av en butikkeier.
Han ble borgermester i Moskva 19. september 1917. 
Byen Noginsk er oppkalt etter han.


== Referanser ==
HMS «St. Vincent»

HMS «St. Vincent» er brukt som navn på flere skip i den britiske marinen.

HMS «St. Vincent», linjeskip sjøsatt i 1815.
HMS «St. Vincent», slagskip sjøsatt i 1908.
Tordenskjoldsgate skole

Tordenskjoldsgate skole (Todda) i Tordenskjolds gate  49 er Kristiansands eldste skole som fortsatt er i drift. Den er bygget i 1871, og hadde 140-årsjubileum i 2011. Skolen er den eneste gjenværende grunnskolen i Kvadraturen. Den er en 1.-7. skole med 154 elever og 16 ansatte. Elevene kommer i hovedsak fra sentrum og Eg. 35% har minoritetsspråklig bakgrunn. 27 nasjoner er representert ved skolen; blant dem er Kina, Nederland og Bosnia-Hercegovina.
I 1988 ble skolebygningen renovert til en pris av 2,3 mill. kr. Skolebygningen ble da flyttet og vendt 90 grader. Bygget for 1. trinn er fra 1988 og gymsalen stod ferdig i 2003.
Skolens arkiv der det eldste arkivmaterialet er fra 1887 er oppbevart hos Interkommunalt arkiv i Vest-Agder. Arkivet inneholder svært mange elevprotokoller med avgangsvitnemål, karakterer og fravær. Og elevkort på elever født fra 1937 til 1957.


== Annet ==


=== Vis Med Avis ===
Todda har vunnet nyhets-konkurransen "Vis med Avis" 2 ganger, senest i 2010, med 12,3 av 14 poeng i snitt.


=== Todda-sangen ===
Todda-sangen ble komponert i forbindelse med nedleggingen av Todda i 1985; som en protestsang. Flere av skolens elever har senere lagt til egenkomponerte vers. Skolen var truet av nedleggelse igjen i 2010, men planene ble raskt skrinlagt.


== Eksterne lenker ==
Min skole: Tordenskjoldsgate skole
Vorja (Kljazma)

Vorja (russisk: Во́ря) er ei elv i Moskva oblast i Russland. Den er ei venstre sideelv til Kljazma. Elva er 64 kilometer lang, med et nedbørfelt på 1 160 km².


== Sideelver ==
Pazja
Torgosja
Pruzjonka
Talitsa
Ljubosejevka
Pilot- og observatørmerket

Pilot og observatørmerket (Gemeinsames Flugzeugführer und Beobachter-Abzeichen) er en tysk militær utmerkelse.


== Historie ==
Merket ble introdusert av Riksmarskalk Hermann Göring 19. januar 1935, for å erstatte Flymannskapsmerket. Merket var tiltenkt personell som både var flygere og observatører i Luftwaffe i det tredje rike. 


== Design ==
Merket er nesten identisk til Pilotmerket, forskjellen er at kransen er gullfarget og ørnen sølvfarget. Merket består av en oval krans hvor den ene siden er laget av laurbærblader, den andre siden av ekeblader. I senter er en  ørn med vingene utspredd og med et hakekors i klørne. Merket er i to deler, ørnen er festet fast til kransen med to nagler. Merket ble i begynnelsen laget i buntmetall og aluminium, men kom senere i sink. En versjon i tøy for flyuniform ble også introdusert.


== Kriterier ==
Merket ble utdelt til personell i Luftwaffe som var både piloter og observatører.
I spesielle tilfeller ble det utdelt til utlendinger som takk for tjenester.


== Varianter ==
En variant med diamanter ble også laget etter ordre ifra Göring, samt en variant i gull med diamanter. Den kom i to utgaver, en for menn og en for kvinner. En versjon i rent gull skal også ha vært laget.


=== Pilot og observatørmerket i gull med diamanter, for menn ===
Denne kom i et sett med to merker, en presentasjonsversjon, og en offisiell uniformskopi. Begge har større vinger enn det vanlige Pilot og observatørmerket.
Presentasjonsmerket hadde ekte diamanter innlagt, 36 på høyre vinge, 31 på venstre, 19 på kroppen til ørnen, og 18 i hakekorset. Kransen var av 22 karat gull og ørnen av platina. Ca 70 stk av denne ble produsert. Vekten var 20 gram
Uniformskopien hadde noe mindre vinger på ørnen, og det var brukt falske diamanter, 32 på høyre vinge, 38 på venstre, 16 på kroppen til ørnen, og 17 stk i hakekorset. Hele merket var laget i sølv, og så ble kransen forgylt. Vekten var 43 gram


=== Pilot og observatørmerket i gull med diamanter, for kvinner ===
Merket var 1/3 av størrelsen av den for menn, ørnen var laget platina og var montert på en krans av ekte gull. Merket hadde ekte diamanter innlagt. Den var montert på en stang som hadde en nål bak. Kun en av disse er kjent at er blitt utdelt, til Flykaptein Hanna Reitsch.


== Se også ==
Liste over tyske militære utmerkelser 1933-1945


== Kilder ==
Wehrmacht Awards – Pilot's / Observers Badge
Wehrmacht Awards – Diamond Pilot's / Observers Badge
Cimilitaria – Combined Pilot/Observer Badge
HMS «Hercules» (1910)

HMS «Hercules» var et britisk slagskip av «Colossus»-klassen.
Hovedbestykningen bestod av ti 50-kaliber 12" Mk XI kanoner plassert parvis i fem tårn som hadde tilnærmet samme arrangement som HMS «Neptune». «X»-tårnet var plassert et dekk over «Y»-tårnet, og «P»-tårnet og «Q»-tårnet var skråstilt i forhold til hverandre, men nærmere hverandre enn på HMS «Neptune». Sekundærbestykningen bestod av 16 50-kaliber 4" Mk VII kanoner. I tillegg hadde hun fire 3 punds kanoner og tre 21" torpedorør.
HMS «Hercules» ble operativ i august 1911 som flaggskip for 2. divisjon i Home Fleet og var flaggskip for 2. slagskipskvadron fra juli 1912 til mars 1913 da hun ble overført til 1. slagskipskvadron. Ved utbruddet av den første verdenskrig i august 1914 ble hun overført til 8. slagskipskvadron i Grand Fleet. I 1916 tok hun del i Jyllandsslaget.
Hun ble solgt for opphugging i november 1921.


== Referanser ==
Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 26. ISBN 0-85177-245-5.
Speideren

Speideren kan vise til:

Norges KFUK-KFUM-speidere, sammenslåing av Norges KFUK-speidere og Norges KFUM-speidere
Norges speiderforbund, sammenslåing av Norsk Speidergutt-forbund og Norsk Speiderpikeforbund
Norges speiderforbunds medlemsblad


== Se også ==
Kategori:Speiderbevegelsen
Nerskaja

Nerskaja (russisk: Не́рская) er ei elv i Moskva oblast i Russland. Den er ei venstre sideelv til elva Moskva. Elva er 92 kilometer lang og har et nedbørfelt på 1 510 km². Middelvannføringen er 8,3 m³/s. 
Byen Kurovskoje ligger ved Nerskaja.
De største sideelvene er Volnaja, Ponor, Guslitsa, Setsjenka og Natinka.


== Referanser ==
Istra (elv i Russland)

Istra (russisk: Истра) er ei elv i Moskva oblast i Russland. Den er ei venstre sideelv til elva Moskva. Istra er 113 kilometer lang og har et nedbørfelt på 2 050 km². Middelvannføringen 12 kilometer før munningen er på 11,3 m³/s.


== Referanser ==
Lama (elv)

Lama (russisk: Лама) er ei elv i Moskva og Tver oblast i Russland. Den er ei sideelv til Sjosja. Lama er 139 kilometer lang og har et nedbørfelt på 2 330 km².Elva fryser over i november og blir under isen til månedsskiftet mars/april. Historisk sett var elva en del av den viktige vannveien mellom elvene Volga og Moskva. På 1100-tallet oppsto byen Volokolamsk ved bredden av Lama.


== Referanser ==
Sjosja

Sjosja (russisk: Шоша) er ei elv i Tver og Moskva oblast i Russland. Den er ei høyre sideelv til Volga, og munner ut i Ivankovo-reservoaret. Elva er 163 km lang, med et nedslagsfelt på 3080 km². Sjosja fryser til i november–desember og er frosset over til månedsskiftet mars–april.
Lopasnja

Lopasnja (russisk: Лопа́сня) er ei elv i Moskva oblast i Russland. Den er ei venstre sideelv til Oka. Elva er 108 kilometer lang og har et nedbørfelt på 1 090 km². Middelvannføringen er på 6,76 m³/s.


== Referanser ==


== Eksterne lenker ==
(en) Lopasnya River – kategori av bilder, video eller lyd på Commons
Ruza (elv)

Ruza (russisk: Руза) er ei elv i Moskva oblast ii Russland. Den er ei venstre sideelv til elva Moskva. Elva er 145 km lang, med et nedslagsfelt på 1990 km². Den fryser vanligvis til i november og er frosset over til i april.
Maayan

Maayan (מעין) er også et hebraisk kvinnenavnMaayan («vannkilde» eller «fontene»; hebraisk: מעין) er et israelsk tidsskrift for poesi, litteratur, kunst og idéer. Det ble første gang utgitt høsten 2004.
Mayaans redaktører er Roy Arad og Joshua Simon.
Tidsskriftet utkommer i et opplag på 4 000 eksemplarer.


== Eksterne lenker ==
Maayan
Extensible Metadata Platform

Extensible Metadata Platform (XMP) er en standard bygget på XML for å behandle og lagre metadata, utviklet av Adobe Systems Inc.. Adobe kontrollerer utviklingen av formatet, men tilbyr frie implementasjonsbibliotek og spesifikasjoner.
XMP brukes hyppig i programvare fra Adobe—som Photoshop og InDesign—og i dokumentformatet Portable Document Format (PDF).


== Eksterne lenker ==
Adobe XMP, formatinformasjon og spesifikasjoner
Heimåler

Heimåler (Selidosema brunnearia) er en sommerfugl i gruppen av de egentlige målere  (Geometridae). Den ble først registrert i Norge ved Arendal i 1996. Arten kan kjennes på sitt diffuse vingemønster.


== Utseende ==
En middels stor (vingespenn 29 – 36 mm), middels kraftig, lyst grå måler. Hannen har fjærformede, hunnen trådformede, antenner. Begge vingepar er vanligvis ganske bredt mørke langs ytterkanten. Forvingen har tre mørke tverrbånd, det midterste av disse er vanligvis tydelig og fullstendig, mens de to andre ofte er redusert til flekker ved vingens forkant. Vingetegningene virker noe diffuse og "utflytende", noe som er et godt kjennetegn på arten. Larven er naken, lysrt gulbrun med smale, lyse lengdestriper og spredte, runde, mørke flekker.


== Levevis ==
Arten lever på lynghei og lignende, åpne områder. Larvenes viktigste næringsplanter er røsslyng (Calluna vulgaris) og tiriltunge (Lotus corniculatus). De voksne målerne flyr mest om natten i juli – august, men hannene kan også fly i solskinn.


== Utbredelse ==
Arten finnes i Vest- og Mellom-Europa. I Norge er den bare kjent fra Aust-Agder, der den ble funnet ved Arendal i 1996.


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) heimåler i Encyclopedia of Life 
(en) heimåler i Global Biodiversity Information Facility 
(no) heimåler hos Artsdatabanken 
(sv) heimåler hos Dyntaxa 
(en) heimåler hos Fauna Europaea 
(en) heimåler hos NCBI 
(en) Kategori:Selidosema brunnearia – bilder, video eller lyd på Wikimedia Commons 
Nettsiden Svenska Fjärilar, med bildegalleri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Liten ramsløkflue

Liten ramsløkflue (Cheilosia fasciata) er en art i gruppen blomsterfluer (Syrphidae).
Det er en flue som er knyttet til ramsløk. Arten er sterkt truet. I Norge finnes den bare i noen begrensede områder på vestlandet.


== Utseende ==
En middelsstor (8–10 mm), slank, svart blomsterflue. Fasettøynene er tett kledt med mørke hår. Antennene er små og helmørke. Ansiktet er dekket med lys bestøving på sidene, i midten med en liten, men markert midtknøl. Ansiktet er noe forlenget nedover under fasettøynene. Kroppen er matt svart med ganske lange, men ikke spesielt tette, mørke hår. Bakkroppsleddene har litt utydelige, sølvaktige sideflekker av bestøving. Beina er helmørke, vingene litt grålig røykfargede.


== Levevis ==
Larvene minerer i bladene på ramsløk, og kan slik lett skilles fra larvene til stor ramsløkflue (Portevinia maculata), som lever nede i løkene. De voksne fluene flyr når ramsløken blomstrer i april-mai. Den overvintrer som puppe nede i bakken.


== Utbredelse ==
Arten har en flekkvis utbredelse i Europa, mot sør og øst til Bulgaria. I Norge er den bare kjent fra noen lokaliteter ved Bergen, samt nordover vestlandet, til Nordmøre i Møre og Romsdal.


== Systematisk inndeling ==

Ordenen tovinger, Diptera
Underordenen fluer, Brachycera
Gruppen Cyclorrhapha
Gruppen Aschiza
Familien blomsterfluer, Syrphidae
Underfamilien Eristalinae
Gruppen Rhingiini
Slekten urteblomsterfluer, Cheilosia Meigen, 1822
Liten ramsløkflue, Cheilosia fasciata Schiner & Egger, 1853


== Referanser ==


== Litteratur ==
Nielsen, Tore R. 2011. Liten ramsløkflue Cheilosia fasciata i Norge. Insekt-Nytt 36 (1) 2011. Norsk entomologisk forening. (side 17-26).


== Eksterne lenker ==
(en) liten ramsløkflue i Encyclopedia of Life 
(en) liten ramsløkflue i Global Biodiversity Information Facility 
(no) liten ramsløkflue hos Artsdatabanken 
(sv) liten ramsløkflue hos Dyntaxa 
(en) liten ramsløkflue hos Fauna Europaea 
(en) liten ramsløkflue hos NCBI 
(en) Kategori:Cheilosia fasciata – bilder, video eller lyd på Wikimedia Commons 
(en) Cheilosia fasciata – galleri av bilder, video eller lyd på Wikimedia Commons 
(no) Rødlistevurdering for Cheilosia fasciata - artsdatabanken
XO

XO er et musikkalbum av Vassendgutane som ble utgitt i 2008. 
Albumet solgte på kort tid til platina med 30 000 eksemplarer. Albumet gikk også til topps på VG-lista.


== Sporliste ==
«Hytta mi» – 2:38
«Brøytebruda» – 3:37
«Istid» – 3:09
«Båtfolk» – 4:39
«Sju kara» – 3:40
«Oksi e lause» – 3:50
«Trandal» – 3:39
«Silikon i tatti» – 3:46
«Onkel Ruth» – 2:50
«Skjeta onderbrok» – 3:08
«Svigermora bak» – 2:57
«Landbruksmesse» – 3:00
«Ballj» – 4:18


== Referanser ==
Læstadiusvalmue

Læstadiusvalmue er en valmue. Den er en flerårige urt med blekgule blomster som kan bli nesten 20 cm høy. Det er en sjelden plante som kun finnes på seks–sju lokaliteter i Nord-Norge og to i Nord-Sverige. Den er avbildet i kommunevåpenet til Storfjord. Arten er oppkalt etter den svenske botanikeren og predikanten Lars Levi Læstadius.
Den har av og til blitt regnet egen art, men de fleste regner den nå som en underart av islandsvalmue (Papaver radicatum). Den største forskjellen er kromosomantallet; læstadiusvalmue har 2n = 56,  mens P. radicatum har 2n = 70 kromosomer.


== Eksterne lenker ==
Rødlistevurdering for læstadiusvalmue 2010 – Artsdatabanken
(no) Rødlistevurdering for Papaver radicatum ssp. laestadianum 2006 - Artsdatabanken
(sv) Laestadiusvallmo i Den virtuella floran
Herman Ruge (1928)

Herman Ruge (født 1. juni 1928 i Oslo, død 18. april 2019) var en norsk informatiker og pedagog, kjent for sine tidlige bidrag til bruk av IT i pedagogikk.
Som ung var han praktikant på Myrens Verksted. Etter utdanning innen fysikk ble han tilsatt ved Sentralinstitutt for industriell forskning der han blant annet utviklet programvare for stemmegivning til landets første egenutviklede  datamaskin NUSSE. Ruge ble lektor i kybernetikk ved Fysisk Institutt, Universitetet i Oslo (1967), og virket samtidig som lektor for Forsøksgymnaset (1967–1998). Der lagde han det første kurs i databehandling for videregående skole, et kurs som benyttet en egenutviklet logikksimulator «Benjamin» og egenskrevet litteratur.Han var sønn av pedagogen Herman Ruge (1883–1976) og var lokalpolitiker for SV.  Han var gift med forsker og fredsaktivist Mari Holmboe Ruge.


== Referanser ==
Hausmannslinjen

Hausmannslinjen er en modifisert utgave av de stort tenkte bymotorveiene i Oslo fra 1930-tallet av. Denne ble ikke bygd, også på grunn av stor motstand fra den berørte befolkningen.


== Lokalisering ==
Hausmannslinjen var planlagt mellom Ullevålsveien og Akersveien.
Miko Lazić

Miko Lazić eller Miko Lazic (født 27. juli, 1968 i Nacka),  er en svensk filmregissør og manusforfatter.


== Biografi ==
Miko Lazić sine foreldre kommer fra Jugoslavia. Han er utdannet som regissør ved Dramatiska institutet.  Lazić har regissert novellefilmen Boban Hockeystjärnan og spillefilmene Made in Yugoslavia og Iskariot.


== Filmografi (utvalg) ==


=== Regi ===


=== Manus ===


=== Lysseting og grafisk form ===


== Eksterne lenker ==
Miko Lazic hos Svensk Filmdatabas
Ungarns Grand Prix 2006

Ungarns Grand Prix 2006 var et Formel 1-løp arrangert 4. – 6. august 2006 på Hungaroring i Ungarn. Det var det trettende løpet i Formel 1-sesongen 2006.


== Klassifisering ==


=== Kvalifisering ===
Noter til tabellen:

Jenson Button og Christijan Albers ble begge flyttet ned 10 plasser på griden etter å ha byttet motorer.
Scott Speed hindret andre førere under kvalifiseringen, og fikk sine 3 beste tider strøket. Tiden hans ble da 1.23,005 istedenfor 1.22,317, og han kom dermed en plass lenger bak på griden.


=== Løpet ===
Noter til tabellen:

Dette var Jenson Buttons første seier i Formel 1.
Dette var Robert Kubicas første Formel 1-løp.
Robert Kubica ble diskvalifisert etter at bilen hans ble veid 2 kg under minimumsvekten.


== Eksterne lenker ==
(en) 2006 Hungarian Grand Prix – kategori av bilder, video eller lyd på Commons
Kay Waldemar Kielland Piene

Kay Waldemar Kielland Piene (født 7. mai 1904 i Kristiania, død 16. april 1968 samme sted) var en
norsk matematiker og pedagog.Kay Piene gikk ved Oslo katedralskole og studerte matematikk ved Universitetet i Oslo, ved Universitetet i København (eksamen, 1929) og i Universitetet i Göttingen (1931–32).  Deretter var han lærer i Hamar og Oslo (1936–).
Han var i Carnegies komite for eksamensformer (karaktersystemutvalget) med Einar Høigård, og hadde
en studietid ved pedagogisk institutt, Columbia University.
Under den andre verdenskrig var han en av Kirkeneslærerne, som ble arrestert og deportert til Kirkenes (1942).
Derpå virket han ved Pedagogisk seminar ved UiO (1946–52) og ble senere rektor (1953).
Han ble formann i Norsk Seksjon for ny Oppdragelse (1950).
Han var redaktør i Norsk Matematisk Tidsskrift (1945–52) og Nordisk Matematisk Tidsskrift (1953–61).
Derpå var han en pådriver i Nordic committee for the modernisation of mathematics teaching (1960–67).
Han var sønn av kunstneren Johannes Piene, gift med Christiane Mathilde Waage (derved svigersønn av Peter Waage).
Kay Piene ble i 1941 gift med mag.art. Fiffi Piene (født 23. september 1918 i Kristiansund). De hadde sammen to barn, informatikeren Jo Piene (1945–) og
matematikeren Ragni Piene (1947–).


== Utgivelser ==
Eksamenskarakterer og forhåndskarakterer (1961)


== Referanser ==
ARA «General Belgrano»

ARA «General Belgrano» er brukt som navn på flere skip i den argentinske marinen.

ARA «General Belgrano» (1897), krysser sjøsatt i 1897.
ARA «General Belgrano» (1951), krysser overtatt i 1951.
Doug Savant

Doug Savant (født 21. juni 1964) er en amerikansk skuespiller som kommer fra California.
Han er kjent for å ha deltatt fast i seriene Melrose Place og Frustrerte fruer, i tillegg til en del gjesteopptredener i diverse serier.


== Eksterne lenker ==
(en) Doug Savant på Internet Movie Database 
(sv) Doug Savant i Svensk Filmdatabas 
(da) Doug Savant på Scope 
(fr) Doug Savant på Allociné 
(en) Doug Savant på AllMovie 
(en) Doug Savant hos The Movie Database
Johannes Piene

Johannes Bugge Piene (født 7. oktober 1874 i Inderøy, død 12. april 1954 i Oslo) var en norsk portrettmaler.Han var sønn av prost Carl Wilhelm Piene. Han tok ex.phil. ved Det Kongelige Frederiks Universitet 1893, var elev ved Statens Kunst- og Håndverksskole 1892-94 og studerte senere i Antwerpen (1895), Berlin (1896), Paris (1897). Hjemme var han lærer ved Den kvindelige industriskole i Christiania 1901–46, var overlærer ved Oslo tekniske skole, og i administrasjonen ved Oslo mellomskole.  Flere av hans verk henger i Oslo bymuseum, og han utferdiget blant annet altertavlen i Nydalen kapell.
Han var far til matematikeren Kay Waldemar Kielland Piene.


== Referanser ==